अध्यक्षताकर रहे संजीव खुदशाह ने कहा कि देश में एक बड़ा जनसमूह, धार्मिक अल्पसंख्यक एवं दलित-आदिवासी-पिछड़ा वर्ग भय में जीवन गुजार रहा है। ऐसे लोगो पर तो तलवार लटकी हुई है जो तर्कशील हैं, अंधविश्वास विरोधी हैं, सच्चाई के साथ हैं। गौरी लंकेश प्रों. कलबुर्गी और कॉ. पंसारे की हत्या के बाद जिस प्रकार से कट्टरवादी ताकतों ने इसकी जिम्मेदारी ली है और तर्कशील कार्यकर्ता प्रो भगवान को हत्या की धमकी दी गई है। उससे अंदाजा लगाया जा सकता है की भारत में तर्कशील, प्रगतिशील और धर्मनिरपेक्ष लोगों की मनःस्थिति क्या होगी? हमें समतावादी भारत, एक भाईचारे का भारत बनाए, हिन्दू-मुस्लमानो की उपस्थिति को सहर्ष स्वीकारें व मुस्लमान हिन्दुओं की। सारे ऊंच-नीच, जाति-भेद, लिंग भेद को तोड़कर एक भेद-भाव मुक्त भारत की कल्पना ही सहिष्णु भारत है।